เกาหลีใต้-สหรัฐยกระดับเตือนภัยหลังเกิดเหตุยิงตอบโต้
เกาหลีใต้-สหรัฐยกระดับเตือนภัยหลังเกิดเหตุยิงตอบโต้เกาหลีเหนือ-เกาหลีใต้ บริเวณชายแดนของทั้ง 2 ปท.
21 ส.ค. 2558

ผู้สื่อข่าวรายงานว่า เกาหลีใต้และสหรัฐได้ยกระดับการเตือนภัยร่วมกัน ภายหลังจากที่เกาหลีเหนือและเกาหลีใต้ยิงปะทะกันบริเวณชายแดนของทั้ง 2 ประเทศ โดยเกาหลีใต้และสหรัฐ ยกระดับการเตือนภัยในชื่อ WATCHON หรือมาตรการวัดระดับท่าทีจากการลาดตระเวนทางเกาหลีเหนือวันนี้ หลังเกาหลีใต้และเกาหลีเหนือยิงปะทะกันบริเวณพรมแดนของทั้ง 2 ฝ่าย พร้อมการเผยแพร่โฆษณาชวนเชื่อของเกาหลีใต้
ทั้งนี้ปกติระดับการเตือนภัยจะอยู่ในระดับที่ 4 จากทั้งหมด 5 ระดับ ซึ่งจะเพิ่มขึ้นเมื่อสถานการณ์คาบสมุทรเกาหลีตึงเครียดมากขึ้น นอกจากการยกระดับการเตือนภัยแล้ว ทางกองทัพเกาหลีใต้ก็ได้ระดมกำลังลาดตระเวน เพื่อจับตาการเคลื่อนไหวของกองทัพเกาหลีเหนืออย่างใกล้ชิดมากขึ้น
โดยเกาหลีใต้และสหรัฐได้เริ่มการซ้อมรบประจำปีในชื่อรหัส “Ulchi Freedom Guardian” เมื่อวันจันทร์ที่ผ่านมา และการจำลองสถานการณ์ดังกล่าวจะสิ้นสุดลงในวันศุกร์หน้า                      